KIRJALLINEN KYSYMYS E-0086/00 esittäjä(t): Camilo Nogueira Román (Verts/ALE) neuvostolle. Tšetšenian tilanne.



Virallinen lehti nro 330 E , 21/11/2000 s. 0079 - 0080



KIRJALLINEN KYSYMYS E-0086/00 esittäjä(t): Camilo Nogueira Román (Verts/ALE) neuvostolle (24. tammikuuta 2000) Aihe: Tetenian tilanne Miten Euroopan unionin Tetenian sotaa koskevat aloitteet ovat edenneet ottaen huomioon, että Venäjän hallituksen ja armeijan toimet aiheuttavat edelleen huomattavia ihmishenkien menetyksiä ja aineellista vahinkoa Teteniassa. Tähän tilanteeseen ei ole muuta järkevää ratkaisua kuin tunnustaa Tetenian kansan demokraattinen itsemääräämisoikeus, koska Tetenia historiallisista syistä ja kansansa ilmaiseman poliittisen tahdon perusteella on jo hyvin etäällä Venäjän kansasta. Vastaus (2. toukokuuta 2000) Helsingin Eurooppa-neuvosto antoi Tetenian konfliktista julkilausuman, jossa se tuomitsi tavan, jolla Venäjä suhtautuu kyseiseen tasavaltaan. Julkilausumassa reagoitiin Venäjän suhtautumistapaan seuraavasti: - Venäjää koskevan yhteisen strategian täytäntöönpanon tarkistaminen, - kumppanuus- ja yhteistyösopimuksen tiettyjen määräysten lykkääminen ja kauppaa koskevien määräysten tiukka soveltaminen, - TACIS-ohjelman varojen siirtäminen humanitaariseen apuun, - vuoden 2000 talousarvion rahoituksen rajoittaminen painopistealueisiin, joita ovat mm. ihmisoikeudet, oikeusvaltion periaate, kansalaisyhteiskunnan tukeminen ja ydinturvallisuus. Lisäksi Etyjiä ja Euroopan neuvostoa pyydettiin tarkastelemaan omilla vastuualueillaan Venäjän kanssa tehtävää yhteistyötä. Puheenjohtajavaltio Portugalin työsuunnitelma Venäjää koskevan yhteisen strategian täytäntöönpanosta esitettiin viime tammikuussa. Sitä tarkasteltiin uudelleen Helsingin julkilausuman ja yleisten asioiden neuvoston 24. tammikuuta 2000 tekemien päätelmien perusteella. Yleisten asioiden neuvosto keskusteli istunnoissaan 24. tammikuuta sekä 14. ja 15. helmikuuta 2000 Pohjois-Kaukasian tilanteesta. Venäjää pyydettiin vakavasti noudattamaan Euroopan unionin tunnustamia periaatteita, erityisesti oikeusvaltion, ihmisoikeuksien kunnioittamisen sekä tiedonvälityksen ja tiedotusvälineiden vapauden periaatetta. Samalla kun neuvosto tunnusti Venäjän federaation alueellisen koskemattomuuden, se ilmaisi jälleen Euroopan unionin olevan huolissaan välivaltaisuuksien jatkumisesta Teteniassa. Neuvosto tuomitsi Venäjän sokean ja liiallisen voimankäytön alueella. Se on johtanut humanitaarisen tilanteen huononemiseen, minkä vaikutukset siviiliväestöön ovat huolestuttavia. Päätelmissä esiin tuoduista asioista on mainittava myös - vetoomus rauhanomaisen ratkaisun löytämiseksi konfliktiin sekä Venäjän hallituksen ja Tetenian edustajien välisen vuoropuhelun aloittaminen, - konfliktin leviämisen estämisen tärkeys, - Etyjin alueelle palaamisen salliminen, - tuki Euroopan neuvoston ja Etyjin ponnisteluille konfliktin ratkaisemiseksi rauhanomaisesti, - huoli viime tammikuun 16. päivä kadonneen venäläisen lehtimiehen Andrei Babitskin kohtalosta. Euroopan unionin troikka lähetti Moskovaan viime helmikuun 11. päivänä selvityspyynnön, jossa se pyysi tietoja Andrei Babitskin kohtalosta Kremlin Pohjois-Kaukasian tiedotuksen koordinaattorilta Sergei Jastrembskiltä. Venäjä lupasi tällöin toimittaa kahden päivän kuluessa epävirallisen asiakirjan venäläisten joukkojen suorittaman lehtimiehen Andrei Babitskin pidättämisen laillisista perusteista ja pidätystä seuranneista tapahtumista. Asiakirja toimitettiin 21. helmikuuta 2000. Babitski palasi Dagestaniin 25. helmikuuta. Puheenjohtajavaltio esitti 25. päivänä helmikuuta Moskovaan varaulkoministeri Gussaroville ja ulkoministeri Ivanoville sekä Venäjän ulkoministeriön Euroopan asioiden johtajalle Tijoville demarssin, jonka yhteydessä käsiteltiin mm. Pohjois-Kaukasian ihmisoikeustilannetta. Puheenjohtajavaltio on pitänyt jonkin aikaa tiiviisti yhteyttä Vladimir Kalamanoviin, jonka Venäjä nimitti äskettäin presidentin lähettilääksi pitämään huolta ihmisoikeuksista Teteniassa. Troikka esitti 24. päivänä helmikuuta Vladimir Kalamanoville demarssin, jolloin se esitti vetoomuksen, että kaikista niistä, joiden on todettu osallistuneen ihmisoikeuksien loukkaamiseen, tehtäisiin tutkinta ja että heidät asetettaisiin rikosoikeudellisesti vastuuseen toimistaan. Lisäksi korostettiin kansainvälisen läsnäolon välttämättömyyttä Pohjois-Kaukasiassa sekä sitä, että on kiireesti varmistettava ihmisoikeuksien noudattaminen Teteniassa ja sen lähialueilla. Samalla jatketaan Euroopan unionin ja Venäjän välistä poliittista vuoropuhelua ottaen huomioon EU:n ja Venäjän kattavan strategisen kumppanuuden merkitys. Vuoropuhelussa korostetaan Teteniaa koskevaa EU:n kantaa ja vaaditaan asian nopeaa selvittämistä poliittisen vuoropuhelun avulla. Lisäksi neuvosto antaa yhtenäisen tukensa Etyjin puheenjohtajan ja Euroopan neuvoston samansuuntaisille pyrkimyksille.